Kehittymishaluinen Jr. Hankepäällikkö pääkaupunkiseudulle, Academic Work
Ilmoituksen osoite: https://tyopaikat.oikotie.fi/tyopaikka/1225696
Kehittymishaluinen Jr. Hankepäällikkö pääkaupunkiseudulle
Lehto Group Oyj on suomalainen rakennusalan yritys, joka etsii nyt Junior Hankepäällikköä kasvamaan kohti hankepäällikön roolia pääkaupunkiseudulle. Nopeasti kasvava yritys etsii myynnillisellä asenteella ja loogisella ajattelukyvyllä varustettua talenttia menestymään yhdessä heidän kanssaan. Aloitamme haastattelut heti sopivien henkilöiden haettua tehtävää, joten hae jo tänään - tässä tehtävässä asenne ratkaisee!
Academic Work etsii kokoaikaista Junior Hankepäällikköä Lehto Groupille!
Toimeksianto on osa henkilöstövuokraustamme, jolloin tulet työllistymään Academic Workille, mutta työskentelemään konsulttina asiakasyrityksessämme Lehto Group Oyj.
Toimenkuvaasi kuuluu osallistuminen rakennushankkeisiin aina tonttineuvotteluista asuntojen hinnoitteluun. Tulet toimimaan yhteistyössä monien sidosryhmien, kuten sijoittajien, viranomaisten, arkkitehtien ja tuotannon kanssa. Tulet osallistumaan moniin neuvotteluihin sekä tarjouskilpailuihin ja asuntojen hinnoitteluun.
* tonttien etsiminen rakennushankkeita varten
* neuvottelut sijoittajien ja muiden sidosryhmien kanssa
* kaavoitukset yhteistyössä viranomaisten kanssa
* tarjousten tekeminen ja tarjouskilpailuihin osallistuminen
* yhteistyö tuotannon ja arkkitehtien kanssa
* asuntojen hinnoitteluun osallistuminen
Emme oleta, että pystyt tähän kaikkeen heti itsenäisesti ja tuletkin saamaan perehdytyksen sekä koulutuksen tehtäviisi kokeneemman työntekijän opastuksella. Tehtävä tarjoaa erinomaisen mahdollisuuden kehittyä ja edetä hankepäälliköksi nopeallakin aikataululla.
Ideaalihakijallamme on soveltuva koulutustausta esimerkiksi kaupalliselta tai teknilliseltä alalta. Sinulla on kiinnostusta asuntosijoitteluun sekä myynnillinen asenne. Koska työympäristö on kovatahtinen, vaatii työ sitkeyttä, tarmoa sekä lujaa yrittämistä. Lisäksi sinulla on hyvät neuvottelutaidot ja viestit sujuvasti suomen kielellä.
* soveltuva koulutustausta, esim. kaupalliselta tai teknilliseltä alalta
* myynnillinen ja yrittäjämäinen asenne
* toivomme myös kokemusta B2B -asiakasrajapinnasta
* kiinnostusta asuntosijoitteluun
* hyvät neuvottelu- sekä viestintä- ja vuorovaikutustaidot
Eduksi katsotaan, jos sinulla on kokemusta asuntosijoittamisesta tai olet työskennellyt kiinteistönvälittäjänä.
Kesto: 12 kk, mahdollisuus rekrytoitua asiakasyritykseen
Lehto Group Oyj on suomalainen rakennusalan konserni, joka rakentaa talousohjatusti omistus- ja vuokra-asuntoja kasvu- ja maakuntakeskusten parhaille paikoille noudattamalla modulaarista rakennustapaa. Yrityksen tavoitteena on luoda viihtyisiä asumisympäristöjä, kaunista ja kestävää arkkitehtuuria, haluttavia asumisratkaisuja sekä visuaalisesti mietittyjä asumis- ja sisustuskokonaisuuksia niin asukkaille kuin omistajillekin. Lehto Groupin patentoiman menetelmän ja mallisuojattujen ratkaisujen avulla konserni pystyy tarjoamaan laadukasta rakentamista markkinahintoja edullisemmin. Lehto toimii Suomessa valtakunnallisesti ja on aloittanut liiketoiminnan kehittämisen Ruotsissa.
Ilmoitusnumero: 1225696